Ret eo ober un dispach evit ober BreizhStad dieub, eus ar Bretagne bro sujet. Dispach a dalvez : mont er-maez eus ar chelch-bach. Lavarout a reomp : « Un dispach zo da ober e Breizh, en Emsav ».    Ar frazenn-se a dalvez : bachet eo ar bobl vrezhon, emsavel ha ret eo he divachañ. Ar bobl  vrezhon, en Emsav, zo bachet gant : 1) ar Stad chall, 2) ar gevredigezh vreizhat. Evit divachañ ar bobl vrezhon eo ret : 1) diskar ar Stad chall e Breizh ha sevel ar  Stad vrezhon 2) diskar ar gevredigezh vreizhat ha krouiñ ar gevredigezh vrezhon nevez.    Kroget eo an dispach e Breizh. An Emsav zo kroget da sevel ar framm brezhon, stadel, hag ar gevredigezh vrezhon nevez. Kroget eo an dispach evit an emsaver en e vuhez. Buhez an emsaver zo er framm hag er gevredigezh vrezhon nevez. 